kardosdrur/scandi-wiki huggingface dataset:
Ejendomsmægler

En ejendomsmægler er en person eller forretning, der ernærer sig ved formidling af ejendomshandel. Betegnelsen ejendomsmægler er beskyttet og må kun benyttes af dem, der er registreret i Ejendomsmæglerregistret.
Der tre betingelser for registrering:
 Bestået uddannelse til ejendomsmægler
 Ansættelse på fuld tid i mindst to år i en ejendomsmæglervirksomhed med arbejdsopgaver, der kan antages at have givet et praktisk kendskab til ejendomsformidling eller anden beskæftigelse med tilsvarende kunnen.
 En forsikringsordning, som bl.a. kan opnås via medlemskab af Dansk Ejendomsmæglerforening.

Det er kun ejendomsmæglere, der må drive sin egen ejendomsmæglervirksomhed.

Nogle af de største danske ejendomsmæglerkæder er EDC, Home og Nybolig til private købere, hvor Colliers er en af de største til erhvervshandel. Der er også flere boligkøbere som anvender ejendomsmæglere til køberrådgivning. Disse ejendomsmæglere betegnes ofte som købermægler eller køberrådgiver. Køberrådgivning er som begreb stadig nyt i Danmark, men er mere udbredt i andre europæiske lande og USA.

Litteratur 
 Ib Bjørnbirk, Ejendomsmæglernes historie bind 1: Fra fortid til 1945, Dansk Ejendomsmæglerforening, 1998. .
 Ib Bjørnbirk, Ejendomsmæglernes historie bind 2: Fra 1946 til 2000, Dansk Ejendomsmæglerforening, 2004. .

Referencer

Eksterne henvisninger 

 Dansk Ejendomsmæglerforening 

Stillingsbetegnelser
Ejendomsmæglerregistret

Ejendomsmæglerregistret er Erhvervsstyrelsens register over personer med ret til at virke som ejendomsmæglere i Danmark.

Danmarks registre
Kirker i Odense Amt

Odense Amt blev samlet i 1793 (1809?) af Odensegård Amt, Rugård Amt, Assens Amt og Hindsgavl Amt.

I 1970 blev Odense Amt lagt sammen med Svendborg Amt til Fyns Amt

Amtet bestod af følgende Herreder

Bjerge Herred 
 Agedrup Kirke
 Birkende Kirke
 Dalby Kirke
 Drigstrup Kirke
 Sankt Laurentii Kirke – Kerteminde Sogn
 Kølstrup Kirke
 Marslev Kirke
 Mesinge Kirke
 Munkebo Kirke
 Revninge Kirke
 Rynkeby Kirke
 Stubberup Kirke
 Viby Kirke

Båg Herred 
 Vor Frue Kirke – Assens Sogn
 Barløse Kirke
 Bågø Kirke 
 Dreslette Kirke
 Flemløse Kirke
 Gamtofte Kirke
 Glamsbjerg Kirke i Køng Sogn (Assens Kommune)
 Helnæs Kirke
 Holevad Kirke
 Hårby Kirke 
 Kerte Kirke
 Kærum Kirke
 Køng Kirke
 Orte Kirke
 Sandager Kirke
 Skydebjerg Kirke
 Søby Kirke
 Søllested Kirke
 Sønderby Kirke
 Tanderup Kirke
 Turup Kirke
 Vedtofte Kirke
 Ørsted Kirke
 Aarup Kirke

Lunde Herred 
 Allesø Kirke
 Gerskov Kirke – Skeby Sogn
 Hjadstrup Kirke
 Lumby Kirke
 Lunde Kirke
 Norup Kirke
 Hasmark Kirke – Norup Sogn
 Otterup Kirke
 Skeby Kirke
 Stige Kirke i Stige Sogn
 Østrup Kirke

Odense Herred 
 Ansgars Kirke
 Bellinge Kirke
 Bolbro Kirke
 Broholm Kirke
 Brylle Kirke
 Brændekilde Kirke
 Dalum Kirke
 Dyrup Kirke
 Fangel Kirke
 Fredens Kirke
 Hans Tausens Kirke
 Hjallese Kirke
 Vor Frelsers Kirke – Korsløkke Sogn
 Korup Kirke
 Munkebjerg Kirke
 Næsby Kirke
 Næsbyhoved-Broby Kirke
 Graabrødre Klosterkirke 
 Paarup Kirke 
 Ravnebjerg Kirke i Ravnebjerg Sogn
 Sanderum Kirke
 Sankt Hans Kirke
 Sankt Knuds Kirke
 Stenløse Kirke
 Thomas Kingos Kirke
 Tommerup Kirke
 Broholm Kirke – Tommerup Sogn 
 Ubberud Kirke
 Verninge Kirke
 Vissenbjerg Kirke
 Vollsmose Kirke
 Vor Frue Kirke
 Årup Kirke

Skam Herred 
 Bederslev Kirke
 Grindløse Kirke
 Klinte Kirke
 Krogsbølle Kirke
 Nørre Højrup Kirke
 Nørre Næraa Kirke 
 Skamby Kirke
 Uggerslev Kirke

Skovby Herred 
 Sankt Nicolaj Kirke – Bogense Sogn
 Ejlby Kirke
 Guldbjerg Kirke
 Hårslev Kirke 
 Langesø Skovkapel i Vigerslev Sogn
 Melby Kirke
 Nørre Sandager Kirke
 Ore Kirke
 Padesø Kirke i Padesø Sogn
 Skovby Kirke
 Særslev Kirke
 Søndersø Kirke
 Veflinge Kirke
 Vigerslev Kirke

Vends Herred 
 Asperup Kirke
 Balslev Kirke
 Brenderup Kirke
 Ejby Kirke
 Fjelsted Kirke
 Føns Kirke
 Gamborg Kirke
 Gelsted Kirke
 Harndrup Kirke
 Husby Kirke
 Indslev Kirke
 Kauslunde Kirke
 Sankt Nicolai Kirke – (Middelfart Kirke), Middelfart Sogn
 Nørre Aaby Kirke
 Roerslev Kirke
 Røjleskov Kirke i Røjleskov Sogn
 Rørup Kirke
 Strib Kirke – Strib-Røjleskov Sogn
 Udby Kirke
 Vejlby Kirke
 Ørslev Kirke

Åsum Herred 
 Allerup Kirke
 Davinde Kirke
 Fraugde Kirke
 Højby Kirke
 Nørre Lyndelse Kirke
 Nørre Søby Kirke
 Rolfsted Kirke
 Rønninge Kirke
 Seden Kirke
 Sankt Mikaels Kirke Sønder Nærå Sogn
 Sdr. Nærå Valgmenighedskirke i Sønder Nærå Sogn
 Tornbjerg Kirke i Fraugde Sogn, Tornbjerg Sogn
 Åsum Kirke 

Odense Amt
Vejsidebombe

En vejsidebombe  er en type improviseret sprængladning (Engelsk: Improvised Explosive Device, IED) som placeres ved siden af en vej, og som kan detoneres på mange forskellige måder, for eksempel på et signal fra en mobiltelefon eller ved hjælp af andre elektriske impulser. Historisk er vejsidebomber blandt andet blevet brugt af vietnamesiske partisaner mod USA's styrker i Vietnamkrigen og af IRA mod britiske tropper i Nordirland. Den helt store anvendelse har de fået i den arabisk-israelske konflikt, hvorfra de efter Invasionen af Irak i 2003 bredte sig til den irakiske krigsskueplads. I 2004 blev de første gang anvendt i Pakistan og i 2005 var de nået til Afghanistan.

Der er tale om bomber af varierende sprængstyrke, der kan etableres i for eksempel en sodavandsdåse eller graves ned, og også selve bomben kan fremstilles af relativt simple komponenter, som kan erhverves på lovlig vis i almindelige butikker. Vejsidebomber er således et økonomisk overkommeligt våben, der samtidig kan anrette markant skade, selv om rækkevidden af sprængningen sjældent er særlig stor.

Danske tab som følge af vejsidebomber 
De danske styrker i Irak og Afghanistan er i flere tilfælde blevet ramt af vejsidebomber. De følgende beskriver situationer i Irak, hvor danske soldater er dræbt eller såret. Derudover er der flere episoder, hvor der er sket materielle skader. 

 oktober 2004: To danske soldater blev lettere såret af en vejsidebombe i Irak.
 25. august 2005: To danske soldater blev lettere såret, da en vejsidebombe blev sprængt mod en patrulje i en forstad til Basra
 1. oktober 2005: En soldat blev dræbt, to blev hårdt såret og en lettere såret ved et angreb med en vejsidebombe under en patrulje i Irak nord for Basra.
 5. marts 2006: En soldat blev skudt i benet, da han sammen med sin deling havde afspærret et område, hvor der var opdaget en vejsidebombe.
 23. marts 2006: En soldat blev dræbt og en anden blev såret under kørsel i et let pansret køretøj nord for Basra.
 23. september 2006: En soldat blev dræbt, en blev hårdt såret og syv blev lettere såret ved et angreb med en vejsidebombe ved Basra.

For en tilsvarende opgørelse over tab i Afghanistan henvises til: Tabstal for de danske styrker i Afghanistan.

Forholdsregler mod vejsidebomber 

Når en styrke som de fredsbevarende styrker skal forsvare sig mod vejsidebomber, er der flere mulige fremgangsmåder:

 Køretøjer med ekstra kraftig pansring
 Afsøgning af ruter, check af kritiske punkter
 Hindring af den elektriske impuls, der skal udløse bomben
 Efterretninger om hvor bomberne bliver produceret og placeret.
 Profilering af modstanderen.(Hvordan ser bombemanden ud og hvordan opfører han sig.)

Se også 

 Landmine
 Snubletråd

Reference 

Bomber
GSU

GSU er hærens og flyvevåbnets forkortelse for den grundlæggende sergentuddannelse. GSU i hæren foregår på Varde kaserne og GSU i flyvevåbnet foregår på Flyvestation Karup.

Danmarks militær
Danmarks Motor Union

Danmarks Motor Union (DMU) er et specialforbund under Danmarks Idræts-Forbund, der organiserer motorcykelsport - og Powerboat-sporten i Danmark.

Motocross - Off-Track - Road Racing, Speedway og Powerboat (speedbåde/Jetski/Vandscooter). For nogle af sportsområdernes vedkommende er de yderligere opdelt i forskellige specialdiscipliner. Off-Track har fx Enduro og Trial samlet, mens SuperMoto, Dragracing og Road Racing hører sammen i én sportskommission.

International og national organisering
Danmarks Motor Union er nationalt organiseret under Danmarks Idræts-Forbund (DIF) og internationalt organiseret under FIM (Fédération Internationale de Motocyclisme) samt FIM Europe. Det giver mulighed for at danske elitekørere under DMU kan deltage i internationale turneringer og ligeledes, at klubber organiseret under DMU får mulighed for at arrangere internationale elitearrangementer (f.eks. EM- eller Grand Prix-stævner). De bedste danske elitekørere har qua DMU mulighed for landstræner- og Team Danmark støtte - til forsat udvikling af deres internationale potentiale.

Landstræner for speedway 
 1991-2002: Erik Gundersen
 2016-2022: Hans Nielsen
 2023- Nicki Pedersen

Eksterne henvisninger 
 DMU's hjemmeside

Referencer 

Motor Union
Motor Union
Revolution (politik)

En revolution (af latin revolutio, omvæltning) er en fundamental ændring, som ofte knyttes til samfundsændringer og regimeskift.

Litteratur 

 Eggers, Nicolai von, Mikkel Thorup & Mathias Hein Jensen (red)(2012). Den amerikanske revolution. Slagmark
 Eggers, Nicolai von & Mikkel Thorup & Jonas Ross Kjærgaard & Mathias Hein Jensen (red)(2015). Den franske revolution. Slagmark
 Flohr, Mikkel & Benjamin Ask Popp-Madsen & Kasper Mikael Jacek & Mathias Hein Jessen (2017). Den russiske revolution. Slagmark

Se også 

Politik
 
Aktivisme
Politisk sociologi
Kristine Andersen

Kristine Andersen (født 2. april 1976 i Aalborg) er en tidligere dansk håndboldspiller, der har spillet 106 landskampe og vundet 2 OL-guldmedaljer og 2 EM-guldmedaljer med landsholdet samt DM-guld og sejr i EHF Cuppen samt Cupwinners Cup med Ikast-Bording.

Som playmaker var Kristine Andersen i mange år en central figur i Ikast-Bordings angrebsspil, og efter at have været marginalspiller på landsholdet i nogle år, blev hun efterhånden også en central og værdifuld spiller på landsholdet. Hendes styrker var det gode overblik, herunder blik for stregspilleren, et godt skud, såvel hopskud som underhåndsskud, samt en meget stor udnyttelsesgrad som straffekastskytte.

Landsholdskarriere 
Kristine Andersen debuterede på landsholdet 20. februar 1996, og hun kom med på afbud til Sommer-OL 1996 i Atlanta, hvor hun som den eneste af spillerne på holdet ikke fik spilletid overhovedet. Som en del af holdet fik hun dog også guldmedaljen. Ved EM i Danmark senere samme år fik hun spilletid og havde derfor lidt mere reel andel i de guldmedaljer, det også i den forbindelse blev til.

Efterhånden som den første gyldne årgang fra det danske kvindelandshold stoppede karrieren, blev det også til meget mere spilletid til "Kris", som hendes kælenavn er. Imidlertid blev hun ramt af skader i flere omgange, hvilket blandt andet betød, at hun ikke kom med til Sommer-OL 2000 i Sydney. Gennembruddet på landsholdet kom derfor først, da Jan Pytlick efter dette OL skulle opbygge et nyt hold, der første gang viste deres værd, da det blev til en 4. plads ved VM i 2001. Året efter strøg det "nye" hold helt til tops ved EM i 2002 på hjemmebane, hvor Kristine Andersen var en af holdets helt store profiler og holdets topscorer med 42 mål (sjettebedste målscorer), bl.a. via en lang række sikre mål på straffekast (21 mål på 23 forsøg). Hun blev derfor naturligt valgt ind på turneringens all-star-hold.

Landsholdskarrieren afsluttede hun med omsider at få en guldmedalje ved Sommer-OL 2004 i Athen – vel at mærke som hun havde reel andel i.

Klubkarriere 
Kristine Andersen startede med at spille håndbold i Sindal, hvorfra hun skiftede til Ikast. Her spillede hun det meste af sin karriere med undtagelse af nogle år i den tyske klub Bayer Leverkusen. Hun indstillede officielt karrieren 30. juni 2005 for at koncentrere sig om en erhvervskarriere som salgskoordinator, men spillede enkelte kampe i efteråret samme år, da Ikast-Bording havde skadesproblemer.

Hun genoptog elitehåndbolden, da hun 27. september 2006 skrev kontrakt med SK Aarhus.

Eksterne henvisninger 
 

Håndboldspillere fra Danmark
Håndboldspillere fra Ikast-Brande Elite Håndbold
Håndboldspillere fra SK Aarhus
Personer fra Aalborg
Olympiske mestre fra Danmark
Medaljevindere fra Danmark ved sommer-OL 1996
Kim Bauer

Kim Bauer er en fiktiv person i den amerikanske action-/spændingsserie 24 Timer. Hun er hovedpersonen Jack Bauers datter. Hun bliver i sæson 1 kidnappet sammen med sin mor Teri der i den sæson også dør.

Figurer i 24 Timer
Pram

En pram er et fartøj der er kendetegnet ved at have flad bund og ofte uden køl. Pramme kan deles i to grupper: Store pramme til transport af varer over vand, og små pramme der har været brugt til fiskeri, persontransport, mm. i indre farvand. Ordet pram er også brugt som skældsord om en båd eller skib i dårlig stand.

Flodpramme 
Flodpramme er store pramme som bruges til fragt på lavvandede floder, hvorfor de har flad bund og ringe dybgang. Ofte kan lastpramme ikke sejle selv, men bliver bugseret af andre skibe. På floder og kanaler blev prammen tidligere drevet frem ved hjælp af en (eller flere) stage(r) eller trukket af trækdyr, som bevæger sig ad en sti langs bredden; dette kaldes pramdragning. 

Der var i århundreder stor trafik med pramme ad Gudenåen. Her går der stadig en pramdragersti i de meste af åens længde.

I områder med meget lange floder hvor transporten kunne tage mange dage, boede pramejerens familie som regel om bord.

Små pramme 
Små pramme har haft mange formål. De har været bygget i træ og oftest klinkbyggede. Nogle har været meget simple med rette stævne og spanter. Andre har været bygget med mere facon og har lignet egentlige joller men med flad bund; de kaldes så jollebygede pramme. Jollebyggede pramme har været anvendt til mere krævende formål som fiskeri på lidt mere åbne fjorde mm. Fremdrivning med åre har været det mest almindelige, men en del pramme har også haft sejl og senere motor. En norsk pram er bygget med spejl i begge ender men med rund bund (ikke med flad bund som andre pramme). Norske pramme (kaldes også mosesjolle) har været brugt til mange formål, bl.a. havgående fiskeri på den danske vestkyst.

Se også 

Pramfarten på Gudenåen

Referencer 

Fartøjer
Skibstyper
Zididada

Zididada er en dansk popgruppe, der blev dannet i 1997 af Jimmy Colding og Danny Linde. Gruppen har opnået popularitet med sange som "Zididada Day", "Walking On Water" og "Happy Fool", ligesom de stillede op med sangen "Prinsesse" til Dansk Melodi Grand Prix 2004 og fik en andenplads.

Deres seneste album Fix Your Heart udkom i foråret 2013. Herefter udkom singlen "Lå Lå Lå" i 2017 - og blev i 2019 efterfulgt af singlerne "Pir i byen" og "Digital Total 'Kærlighed'". I sommeren 2017 blev hittet "Zididada Day" remixet af Cutfather og HYDERATE til P4-programmet "Take Off".

Historie 
Bandet blev dannet af Jimmy Colding og Danny Linde en sen aften i 1997 på det københavnske spillested Mojo. Jimmy havde uden held været rundt med et demobånd for at finde en guitarist. Danny hørte båndet hvorefter de sammen besluttede at danne Zididada.

Ordet Zididada er ikke blevet brugt på noget andet sprog, så Jimmy og Danny har besluttet at Zididada betyder "evig sol".

Ved Danish Music Awards i 2001 modtog Zididada prisen Årets Danske Radiohit for sangne "Zididada Day".

I 2004 stillede Zididada op til det Dansk Melodi Grand Prix med sangen "Prinsesse". Det var den første sang, som gruppen sang på dansk, og den modtog i alt 46 point, hvilket gav gruppen en samlet andenplads efter Tomas Thordarsons "Sig det' løgn".

I 2008 fik gruppen en del omtale i ikke blot Danmark, men også USA da bandet leverede den populære titelmelodi "Take it all" til wrestling showet, WWE Judgment Day 2008.

Danny Linde forlod gruppen i 2013 for at satse på hård rock.

Gruppen har siden deltaget i mange af Danmark Dejligst-koncerterne der bliver arrangeret af Rasmus Nøhr.

Diskografi 
 1999 – Welcome To Zididada
 2000 – Have A Zididada Day
 2002 – Happy Fool
 2004 – Princess (Greatest Hits)
 2005 – Music Makers
 2008 – Take it All
 2013 – Fix Your Heart

Referencer

Eksterne henvisninger 
 Zididada Official Website
 Zididada på AllMusic
 Zididada på Discogs
 Sang 7 DMGP 2004

 
Deltagere ved Dansk Melodi Grand Prix 2004
Musikgrupper fra 1997
Arreskov

Arreskov er en gammel hovedgård, som nævnes første gang i 1210. Det er nu det tredje Arreskov, vi ser i dag. 
Det nye voldsted er anlagt i 1558. Gården ligger ved Arreskov Sø, i Øster Hæsinge Sogn, Sallinge Herred, Faaborg Kommune.

Hovedbygningen er opført i 1568-1573-1580 og ombygget i 1872-1873 ved H.A.W. Haugsted og indgik i grevskabet Muckadell. Arreskov Gods er på 1.638 hektar med Gelskov og Brobygård.

Godset er brugt som lokalitet til filmen Far til fire - i stor stil som det slot onkel Anders har arvet.

Ejere af Arreskov 

 -1241) Kronen
 (1241-1252) prins Abel
 (1252-1264) Abel Abelsøn
 (1264-1426) Kronen
 (1426-1453) Tue Hardenberg
 (1453-1490) Jep Hardenberg
 (1490-1502) Kronen
 (1502) Poul Laxmand / Torben Bille 
 (1502-1516) Torben Bille
 (1516) Edele Torbensdatter Bille gift Hardenberg
 (1516-1542) Jacob Hardenberg
 (1542-1558) Sophie Lykke gift Hardenberg
 (1558) Helvig Jacobsdatter Hardenberg gift Rosenkrantz
 (1558-1575) Erik Ottesen Rosenkrantz
 (1575-1599) Helvig Jacobsdatter Hardenberg gift Rosenkrantz
 (1599-1616) Jacob Eriksen Rosenkrantz
 (1616-1622) Pernille Gyldenstierne gift Rosenkrantz
 (1622-1636) Henrik Jacobsen Rosenkrantz
 (1636) Christence Jacobsdatter Rosenkrantz gift Høg
 (1636-1661) Mogens Høg
 (1661-1679) Christence Jacobsdatter Rosenkrantz gift Høg
 (1679-1696) Jørgen Ottesen Skeel
 (1696-1700) Christoffer Jørgensen Skeel
 (1700) Elisabeth Bille gift Skeel
 (1700-1729) Erik Jørgensen Skeel
 (1729-1742) Ida Jørgensdatter Skeel gift von Holsten
 (1742-1772) Erik Skeel von Holsten
 (1772) Berthe Kirstine Nielsdatter Juel Reedtz gift (1) von Holsten (2) de Muckadell
 (1772-1797) Albrecht Christopher lensgreve Schaffalitzky de Muckadell
 (1797-1823) Erik Skeel lensgreve Schaffalitzky de Muckadell
 (1823-1858) Albrecht Christopher lensgreve Schaffalitzky de Muckadell
 (1858-1905) Erik Engelke lensgreve Schaffalitzky de Muckadell 
 (1905-1939) Albrecht Christopher Carl Ludvig lensgreve Schaffalitzky de Munkadell 
 (1939-1941) Albrecht Christopher Carl Ludvig lensgreve Schaffalitzky de Munkadells dødsbo
 (1939-1963) Erik Engelke lensgreve Schaffalitzky de Muckadell 
 (1963-1980) Michael baron Schaffalitzky de Muckadell
 (1980-) Erik Engelke lensgreve Schaffalitzky de Muckadell / Jacob baron Schaffalizky de Muckadell

Eksterne henvisninger 
  Arreskov - fra Dansk Center for Herregårdsforskning

Kilder 

Herregårde i Faaborg-Midtfyn Kommune
Herregårde i Svendborg Amt
Fredede slotte og herregårde i Danmark
Nikotinamidadenindinukleotid

NAD+ eller Nikotinamidadenindinukleotid er en organisk forbindelse, der fungerer som hjælpermolekyle for enzymer, et såkaldt coenzym. Molekylet findes i to oxidationstilstande, hvoraf NAD+ er den oxiderede form. Den reducerede form af kaldes NADH. Ved tilføjelse af en fosfatgruppe dannes NADP+, hvis reducerede form er NADPH.

NAD+ forbruges under metaboliske processer som glykolysen (nedbrydning af sukker) og citronsyrecyklen (energiproduktion i mitokondrier), hvor det reduceres til NADH. Reduktionspotentialet i NADH bruges efterfølgende i elektrontransportkæden til dannelse af ATP ved fosforylering af ADP.

NADP+ bruges i anaboliske ("opbyggende") reaktioner, som f.eks. fedtsyresyntese og nukleotidsyntese. I kloroplaster er NADP et vigtigt oxidationsmiddel i fotosyntesens tidligste trin.

Se også
Glykolyse
Citronsyrecyklus
Coenzym
Fotosyntese

Eksterne henvisninger
NAD på Biosite

Nukleotider
Coenzymer
Teenage Mutant Ninja Turtles (film fra 1990)

Teenage Mutant Ninja Turtles The Movie er den første af tre spillefilm med Teenage Mutant Ninja Turtles og lanceret af New Line Home Entertainment i 1990. Filmen tager udgangspunkt i tegneserien fra 1984 om de fire muterede ninjapadder af Kevin Eastman og Peter Laird men er suppleret med enkelte elementer fra tegnefilmserien fra 1987.

Handling 
New York City plages af kriminalitet. Reporteren April O'Neil kommer på sporet af forbryderne, Fodklanen, som følgelig ønsker at gøre hende tavs. Men ninjapadderne kommer hende til hjælp. Fodklanens leder Shredder beordrer dem og April udslettet, så de må trods kamp flygte sammen med deres nye allierede Casey Jones. Men paddernes læremester Splinter er fanget, og padderne har ikke i sinde at lade ham i stikken.

Produktion 
 Producent: Simon Fields, Kim Dawson og David Chan
 Manuskript: Todd W. Langen og Bobby Herbeck
 Instruktør: Steve Barron

Medvirkende 
Skuespillere
 Judith Hoag – April O'Neil
 Elias Koteas – Casey Jones
 Michelan Sisti – Michaelangelo
 Leif Tilden – Donatello
 Josh Pais – Raphael
 David Forman – Leonardo
 Michael Turney – Danny Pennington
 Jay Patterson – Charles Pennington
 Raymond Serra – Chief Sterns
 James Saito – Shredder
 Toshishiro Obata – Tatsu
 Sam Rockwell – Head Thug
 Kitty Fitzgibbon – June
 Louis Cantarini – Cab Driver

Stemmer
 Corey Feldman – Donatello
 Brian Tochi – Leonardo
 Robbie Rist – Michaelangelo
 Josh Pais – Raphael
 Kevin Clash – Splinter
 David McCharen – Shredder
 Michael McConnohie – Tatsu

Trivia 
 De fire skuespillere, der spillede padderne, havde hver også en anden lille rolle i filmen. Tilden (Donatello) spillede fodninja, Pais (Raphael) spillede taxikunde, Sisti (Michaelangelo) spillede pizzabud, og Foreman (Leonardo) spillede bandemedlem.
 Toshishiro Obata kunne ikke engelsk, så hans replikker er reduceret mest muligt.
 Josh Pais er den eneste, der både har spillet og lagt stemme til en padde.
 Paddekostumerne blev produceret af Jim Henson's Creature Shop i London og var det mest avancerede, de nogen sinde havde lavet.

Eksterne henvisninger 
 

1990
Amerikanske film fra 1990
Actionfilm fra USA
Komediefilm fra USA
Science fiction-film fra USA
Engelsksprogede film
ja:ティーンエイジ・ミュータント・ニンジャ・タートルズ#映画
Oh No Ono

Oh No Ono var et dansk indie-band, der oprindeligt kom fra Aalborg. Bandet, der blev dannet i 2003, bestod af Malthe Fischer, Aske Zidore, Kristian Olsen Kristoffer Rom og fra 2005 også Nis Svoldgård.

Efter udgivelsen af EP'en "Now You Know: Oh No Ono" i marts 2005, vandt de Rock Nord Prisen på 25.000 kroner, og bassist Nis Svoldgård kom med i bandet. I begyndelsen var genren en blanding af 80'er-disco, new wave og powerpop. Bandet gjorde sig positivt bemærket på den danske musikscene og blev blandt andet Ugens Uundgåelige på P3 med nummeret "Keeping Warm In A Cold Country". De har blandt andet også vundet P3 Guld-prisen for "bedste gennembrud" og en Gaffa-award for "bedste gennembrud".

I 2008 blev Kristian Olsen erstattet med Nicolai Koch på keyboard. I 2010 gik Nicolai også ud af bandet. På albummet Eggs fra 2009 spiller bandet en meget mere psykedelisk rock.

Bandet blev opløst i november 2011, da de hver har en masse andre forskellige projekter, f.eks. driver Kristoffer Rom et indie-pladeselskab kaldet Tambourhinoceros. De har bl.a. udgivet Kirsten og Maries debut-ep og Treefight for Sunlights plade "A Collection Of Vibrations For Your Skull". 

Desuden har nogle af medlemmerne haft gang i et projekt med en lydbilledebog, nemlig "Grønflammeskoven", hvor mange anerkendte danske musikere spiller musik til.

Medlemmer 
 Malthe Fischer (Sang, guitar) (2003-2011 )
 Aske Zidore (Sang, Guitar) (2003-2011 )
 Kristoffer Rom Hansen (Trommer) (2003-2011 )
 Nis Svoldgård (Bas) (2005-2011 )
 Nicolai Koch (Synthesizer, klaver) (2008-2010)
 Kristian Olsen (2003-2008)

Diskografi 
 Now You Know Oh No Ono (marts 2005)
 Yes (august 2006)
 Eggs (april 2009)

Priser 
 Rock Nord Prisen 2005
 P3 Eksperimentet 2005
 P3 Gennembruddet 2006
 Gaffa Bedste Gennembrud 2006
 Den Nordjyske Kulturpris 2007
 Soundvenue Bedste Danske Album 2009
 Soundvenue Årtiets 5. Bedste Danske Album 2009

Noter 

Rockgrupper fra Danmark
Etableret i 2003
Musikgrupper opløst i 2011
Har spillet på Roskilde Festival